b"\n_START_ARTICLE_\nEmpedrat\n_START_SECTION_\nDescripci\xc3\xb3\n_START_PARAGRAPH_\nPer a fer-lo, s'ha de dessalar el bacall\xc3\xa0, coure'l molt breument en aigua, esc\xc3\xb3rrer-lo, treure-li les espines i la pell i esqueixar-lo. LLavors es barreja amb les mongetes cuites i fredes, olives i tom\xc3\xa0quet vermell tallat a daus m\xc3\xa9s o menys de la mida de les olives. Es mescla tot molt b\xc3\xa9, s'amaneix amb oli d'oliva i una mica de sal, si cal. Finalment, es guarda a la nevera durant almenys una hora perqu\xc3\xa8 es refredi.\n_START_SECTION_\nVariants\n_START_PARAGRAPH_\nAquest plat es pot fer amb cigrons cuits en comptes de mongetes. S'hi poden afegir altres hortalisses com ara pebrot verd, pebrot vermell o ceba, tamb\xc3\xa9 tallats a trossets. Es pot fer una vinagreta una mica m\xc3\xa9s sofisticada: afegir pebre negre, vinagre, etc._NEWLINE_A la comarca del Bages, existeix una variant de l'empedrat que consisteix simplement a substituir les mongetes seques per patates tallades a daus."